cyanic-selkie/wikianc huggingface dataset:
ইরান
প্রাকৃতিক অঞ্চলসমূহ
ইরানের উত্তর প্রান্তে একটি খাড়া, সরু পর্বতমালা কাস্পিয়ান সাগরের পুরো দক্ষিণ তীর জুড়ে অবস্থিত; এর নাম আলবোর্জ পর্বতমালা। এই পর্বতমালাটি প্রায় ৬০০ কিমি দীর্ঘ এবং এর গড় প্রস্থ প্রায় ১০০ কিমি। ইরানের সর্বোচ্চ পর্বতশৃঙ্গ দামভান্দ (৫,৬৭০ মি) এই পর্বতমালার মধ্যভাগে অবস্থিত। আলবোর্জের আরও অনেকগুলি চূড়া ৩,৬০০ মিটার ছাড়িয়ে গেছে। এই পর্বতমালার উত্তর ঢালের অরণ্যে সারা বছর ধরে ব্যাপক বৃষ্টিপাত হয়। এই পর্বতমালা ও কাস্পিয়ান সাগরের অন্তর্বর্তী স্থানে গড়ে ২৪ কিমি প্রস্থবিশিষ্ট একটি উর্বর সমভূমি আছে। আলবোর্জ পর্বতমালার পূর্বে সমান্তরাল কতগুলি পর্বতমালা রয়েছে, যেগুলি ২৪০০ থেকে ২৭০০ মিটার উচ্চতায় অবস্থিত। এই পর্বতমালাগুলির মাঝে অনেক সরু, আবাদী উপত্যকা আছে। ইরানের পূর্ব সীমান্ত ধরে অনেকগুলি অপেক্ষাকৃত নিম্ন উচ্চতার শৈলশিরা চলে গেছে; এদেরকে একত্রে পূর্বের উঁচু অঞ্চল নামে ডাকা হয়।
এই পর্বতমালার বেষ্টনীর মাঝের নিচু এলাকাকে একত্রে কেন্দ্রীয় মালভূমি নামে ডাকা হয়। এদের মধ্যে আছে মধ্য-উত্তর ইরানের দাশ্‌তে কাভির নামের একটি বিরাট লবণাক্ত মরুভূমি, দক্ষিণ-পূর্বের দাশ্‌তে লুত নামের নুড়ি ও বালির মরুভূমি এবং একাধিক উর্বর মরূদ্যান।
ইরানের পর্বতগুলি একটি সক্রিয় ভূমিকম্প এলাকার উপর অবস্থিত, এবং প্রতি বছর এখানে বহু ছোট আকারের ভূমিকম্প হয়। বড় আকারের ভূমিকম্প কিছুদিন পর পরই ঘটে এবং বিপুল ক্ষয়ক্ষতি ও প্রাণহানির কারণ হয়ে দাঁড়ায়। ১৮শ শতকে ভূমিকম্পের কারণে উত্তর-পশ্চিমাঞ্চলের তাবরিজ শহর দুইবার মাটিতে মিশে যায় এবং প্রতিবার প্রায় ৪০,০০০ করে লোক মারা যায়। ২০শ শতকের মধ্যভাগ থেকে দেশটিতে অনেকগুলি বড় আকারের ভূমিকম্প ঘটেছে যাতে হাজার হাজার লোকের প্রাণহানি ঘটেছে। ১৯৯০ সালের জুনে আলবোর্জ ও জগ্রোসের মিলনস্থলে একটি ভয়াবহ ভূমিকম্পে প্রায় ৩৭,০০০ লোক মারা যান। ২০০৩ সালের ডিসেম্বরে দক্ষিণ ইরানে এক ভূমিকম্পে প্রাচীন নগরী বামের অধিকাংশ ধ্বংস হয়ে যায় এবং প্রায় ৩০,০০০ লোক মারা যান। ইরানের অনেকগুলি পর্বত আগ্নেয়। এদের মধ্যে কেবল দামভান্দ পর্বত ও দক্ষিণ-পূর্ব ইরানের কুহে তাফতান সক্রিয় আগ্নেয়গিরি; এদের চূড়ার কাছে কিছু সময় পর পর গ্যাস নিঃসরিত হয়।
নদী ও জলাশয়
ইরানে অনেক নদী আছে, কিন্তু এগুলির প্রায় সবগুলিই স্বল্পদৈর্ঘ্য ও অগভীর এবং নৌপরিবহনের অযোগ্য। কারণ দেশটির একমাত্র নৌপরিবহনযোগ্য নদী এবং এটি দক্ষিণ-পশ্চিমের আহওয়াজ শহরের ভিতর দিয়ে প্রবাহিত হয়। বেশির ভাগ নদীর উৎপত্তি পার্বত্য অঞ্চলে এবং সমাপ্তি অভ্যন্তরীণ উপত্যকায়। প্রাচীনকাল থেকে ইরানের অধিবাসীরা নদীগুলিকে সেচকাজে ব্যবহার করে আসছে। ২০শ শতকে আব-এ দেজ, কারখেহ, কারুন, সেফিদ রুদ ও অন্যান্য নদীর উপর বাঁধ নির্মাণ করে সেচকাজের পরিধি বাড়ানো হয় এবং জলবিদ্যুৎ উৎপন্ন করা হয়। তিনটি নদী ইরানের আন্তর্জাতিক সীমানায় প্রবাহিত হয়। আরাস নদী আর্মেনীয়া ও আজারবাইজানের সাথে সীমান্তে, শাত-আল আরাব নদী ইরাকের সাথে সীমান্তে প্রবাহিত। ইরান চারটি দেশের সাথে বিশ্বের বৃহত্তম হ্রদ কাস্পিয়ান সাগরের অংশীদার। অনেক ছোট ছোট নোনাপানির হ্রদ ইরানের অভ্যন্তরে অবস্থিত, এদের মধ্যে উত্তর-পশ্চিমের ঊর্মিয়া হ্রদ সবচেয়ে বড়। উঁচু পর্বত উপত্যকা এলাকায় কিছু মিষ্টি পানির হ্রদের দেখা মেলে।
তটরেখা
ইরানের আন্তর্জাতিক সীমান্তের প্রায় অর্ধেকই তটরেখা। এর মধ্যে আছে কাস্পিয়ান সাগরের তীরে প্রায় ৭৪০ কিমি দীর্ঘ তটরেখা এবং পারস্য উপসাগর ও ওমান উপসাগরের প্রায় ১৭০০ কিলোমিটার দীর্ঘ তটরেখা। কাস্পিয়ান সাগর ও পারস্য উপসাগরে গুরুত্বপূর্ণ বন্দর আছে এবং এলাকাগুলিতে পানির নিচে প্রচুর তেল ও গ্যাস রয়েছে। ইরানের বৃহত্তম পোতাশ্রয় বন্দর-এ আব্বাস হরমুজ প্রণালীতে অবস্থিত।
প্রাণী ও উদ্ভিদ
ইরানে প্রায় ১০,০০০ প্রজাতির উদ্ভিদ শনাক্ত করা হয়েছে, তবে দেশের অধিকাংশ এলাকায় প্রাকৃতিক বনাঞ্চল উচ্ছেদ করে আবাদী জমি বা পশুচারণভূমিতে পরিণত করা হয়েছে। বনাঞ্চলে বীচ, ওক ও অন্যান্য পর্ণমোচী গাছ এবং এলবুরুজ পর্বত এলাকায় পাইন, ফার-জাতীয় গাছ জন্মে। জাগরোস পর্বতমালার উঁচু এলাকায় ওক অরণ্য দেখা যায়। এলবুরুজ ও জাগরোস পর্বতমালায় বন্য ফলগাছ যেমন কাঠবাদাম, নাশপাতি, ডালিম, আখরোট জন্মে। দেশের ঊষর কেন্দ্রীয় এলাকায় বন্য পেস্তাবাদাম ও অন্যান্য খরা-সহনশীল গাছ জন্মে। দশ্‌ত-এ কবীরের প্রান্তে তামারিস্ক বা চিরহরিৎ ঝাউগাছ জন্মে।
ইরানে অনেক স্থানীয় স্তন্যপায়ী, সরীসৃপ, পাখি ও কীটপতঙ্গ রয়েছে। নেকড়ে, শেয়াল, ভালুক, পাহাড়ি ছাগল, লাল পাহাড়ি ভেড়া ও খরগোশ এখনও বংশবিস্তার করে চলেছে। তবে কাস্পিয়ান বাঘ, কাস্পিয়ান সীলমাছ, হরিণের কিছু প্রজাতি, বনবিড়াল, ইত্যাদি হুমকির সম্মুখীন, যদিও এদের রক্ষা করার জন্য বিভিন্ন সরকারি প্রকল্প হাতে নেয়া হয়েছে। ইরানে ৩০০-রও বেশি প্রজাতির পাখি আছে, এদের মধ্যে ২০০-রও বেশি অন্য দেশে অতিথি পাখি হিসেবে বেড়িয়ে আসে।
অর্থনীতি
ইরানের জিডিপি ৪৩৯.৫ বিলিয়ন মার্কিন ডলার।ইরানের মাথাপিছু আয় ৫,৪১৫.২১ মার্কিন ডলার। ইরানের অর্থনীতি বৃহৎ সরকারী ক্ষেত্র সংবলিত মিশ্র ও ক্রান্তিকালীন অর্থনীতি।বিশ্বের ১০% তেল ও ১৫% গ্যাস সঞ্চয়সহ ইরানকে পরমাণু শক্তিধর বলে গণ্য করা হয়। ইরানের মুদ্রাস্ফীতি হলো ৩০.৪৮৬% (২০১৮)।প্রধান শিল্পসমূহ পেট্রোলিয়াম, পেট্রোকেমিক্যাল, সার, কস্টিক সোডা, গাড়ি উৎপাদন, যন্ত্রাংশ, ফার্মাসিউটিক্যালস, home appliances, বৈদ্যুতিক যন্ত্রপাতি, টেলিযোগাযোগ, শক্তি, power, textiles, নির্মাণ, সিমেন্ট এবং অন্যান্য নির্মাণ সামগ্রী, খাদ্য প্রক্রিয়াজাতকরণ (বিশেষ করে চিনি শোধন ও ভেষজ তেল উৎপাদন), ferrous and non-ferrous metal fabrication, অস্ত্রশিল্প।
পর্যটন
ইরানের সর্বত্র পর্যটকদের জন্য আকর্ষনীয় অনেক ঐতিহাসিক স্থান আছে। বাম শহরে বিখ্যাত রেশম পথের উপর ২০০৩ সাল পর্যন্তও আর্গ-এ বাম নামে বিশ্বের বৃহত্তম adobe জাতীয় দালানটি অবস্থিত ছিল, তবে দুর্ভাগ্যবশত ২০০৩ সালে এক ভয়াবহ ভূমিকম্পে ২০০০ বছরের পুরনো দালানটি প্রায় পুরো ধ্বংস হয়ে যায়। এই একই ভূমিকম্পে বাম শহরের আরও অনেক প্রাচীন দালানও ধ্বংস হয়। ইরান সরকার এগুলি পুনর্নির্মাণের উদ্যোগ নিয়েছেন।
কের্মানশাহ প্রদেশে রয়েছে বেহিস্তুনের শিলালিপি, যাতে পাহাড়ের গায়ে প্রাচীন পারসিক, ব্যাবিলনীয় এবং এলামীয় অক্ষরে অনেক খোদাইকৃত লেখা পাওয়া যায়। গ্রিকেরা ৪০০ খ্রিস্টপূর্বাব্দেও এই শিলালিপিটির উল্লেখ করেছিল।
পাসারগাদায়ে একটি প্রাচীন এলামীয় শহরের ধ্বংসাবশেষ। ফার্স প্রদেশে অবস্থিত শহরটি আর্কেমেনীয় পারসীয় সাম্রাজ্যের প্রথম রাজধানী ছিল। এর দক্ষিণ-পশ্চিমে আছে পার্সেপোলিস শহর, যা প্রাচীন পারস্যের বিখ্যাত রাজা দ্বিতীয় কুরোশ খ্রিস্টপূর্ব ৬ষ্ঠ শতকে এটি নির্মাণ করেছিলেন। এই শহরের নানা স্থাপত্যকর্ম ও খোদাইকর্মে প্রাচীন পারসিকদের সংস্কৃতি সম্পর্কে অনেক কিছু জানা যায়।
এছাড়াও উত্তর-পশ্চিম ইরানের সোলতানিয়েহ শহরের ধ্বংসাবশেষ, বিশেষত ইল-খান ওলজেইতু-র সমাধিস্তম্ভ দর্শনীয় স্থান। পশ্চিম আজারবাইজান প্রদেশে আছে রাজা সুলায়মানের স্মৃতিবিজড়িত তীর্থস্থান তাখ্‌ত-ই-সুলাইমান।
এছাড়াও ফার্স প্রদেশের তাঙ্গে বোলাগি নামের উপত্যকায় খ্রিস্টপূর্ব প্রায় ৫ সহস্রাব্দ প্রাচীন ১৩০টি মনুষ্য বসতির নিদর্শনবিশিষ্ট গুরুত্বপূর্ণ একটি প্রত্নতাত্ত্বিক স্থান বিদ্যমান।
ধর্ম
ইরানের রাষ্ট্রধর্ম ইসলাম এবং রাষ্ট্রীয় মাজহাব ইসনা আশারিয়া জাফরি। এছাড়া হানাফি, মালিকি, শাফিঈ, হাম্বলি ও জায়েদি মাজহাব দেশটিতে সাংবিধানিকভাবে স্বীকৃত। ইরানের শতকরা ৯০ থেকে ৯৫ ভাগ লোক শিয়া মুসলমান।
খ্রিস্টধর্ম, ইহুদিধর্ম ও জরথুস্ত্রবাদ ইরানের স্বীকৃত সংখ্যালঘু ধর্ম এবং এই সম্প্রদায়গুলোর জন্য দেশটির মজলিস-এ-শূরায় সংরক্ষিত আসন রয়েছে। ঐতিহাসিকভাবে, প্রাচীন ইরানি ধর্মসমূহ, যেমন: আদি-ইরানি ধর্ম এবং পরবর্তীকালে জরথুস্ত্রবাদ ও ম্যানিকেইজম, ছিল ইরানের প্রভাবশালী ধর্ম, বিশেষত মধ্য, আকামেনীয়, পার্থীয় ও সাসানীয় যুগে। সাসানীয় সাম্রাজ্যের পতন এবং মুসলিমদের পারস্য বিজয়ের পরবর্তী শতাব্দীকালীন ইসলামিকীকরণের ফলে তা পরিবর্তিত হয়ে পড়ে। ষোড়শ শতাব্দীতে সফবীয় সাম্রাজ্য কর্তৃক শিয়া মতবাদে ধর্মান্তরকরণের পূর্বে ইরান ছিল একটি সুন্নিপ্রধান দেশ। বর্তমানে ইরানের ৪ থেকে ৮ শতাংশ লোক সুন্নি মুসলমান, এদের অধিকাংশই কুর্দি ও বেলুচি। বাকি ২% অমুসলিম সংখ্যালঘু খ্রিস্টান, ইহুদি, বাহাই, মান্দীয়, ইয়াজিদি, ইয়ারসানি, জরথুস্ত্র প্রভৃতি সম্প্রদায়ের লোক।
ইরানের বৃহত্তম (স্বীকৃত নয়) সংখ্যালঘু ধর্ম হল ইয়ারসানবাদ। এটি জরথুস্ত্রবাদের সঙ্গে সম্পর্কিত একটি কুর্দি লোকধর্ম যার অনুসারী সংখ্যা প্রায় ৩,০০০,০০০। ইয়ারসানিরা মূলত গোরানি কুর্দি ও নির্দিষ্ট লুরস জনগোষ্ঠীর লোক এবং তাদের বসবাস কুর্দিস্তান, কেরমানশাহ ও লোরেস্তান প্রদেশে।
ইরানে ইহুদিধর্মের ইতিহাস বেশ প্রাচীন যা বাবিলের পতনের সময় থেকে শুরু হয়। যদিও বহু ইরানি ইহুদি ইসরায়েল রাষ্ট্রের জন্ম এবং ১৯৭৯ সালের ইসলামি বিপ্লবের ফলে দেশত্যাগ করেছিল, এখনও ইরানে প্রায় ৮,৭৫৬ থেকে ২৫,০০০ ইহুদি রয়েছে। মধ্যপ্রাচ্যে ইসরায়েলের পর ইরানে সর্বাধিক ইহুদি জনবসতি রয়েছে।
ইরানে প্রায় ২৫০,০০০ থেকে ৩৭০,০০০ খ্রিস্টান বসবাস করে, এবং খ্রিস্টধর্ম দেশটির বৃহত্তম স্বীকৃত সংখ্যালঘু ধর্ম। ইরানি খ্রিস্টানদের বেশিরভাগই আর্মেনীয় এবং একটি উল্লেখযোগ্য অংশ আসিরীয়।
বাহাই ধর্ম ইরানে সরকারিভাবে স্বীকৃত নয় এবং এর অনুসারীরা প্রায়ই রাষ্ট্রীয় নিপীড়নের শিকার হয়। ইউনাইটেড নেশন স্পেশাল র‍্যাপর্টর অন হিউম্যান রাইটস ইন ইরানের মতে, বাহাইরা ইরানের বৃহত্তম অমুসলিম ধর্মীয় সংখ্যালঘু সম্প্রদায় যাদের সংখ্যা আনুমানিক ৩৫০,০০০। ১৯৭৯ সালের ইসলামি বিপ্লবের পর থেকে বাহাইদের ওপর নিপীড়ন বেড়ে চলেছে, বিশেষত তাদের নাগরিক অধিকার, উচ্চশিক্ষা এবং কর্মসংস্থান থেকে বর্জন ও প্রত্যাখ্যান করা হচ্ছে।
সংস্কৃতি
ইরানি শিল্পকলা একাধিক পর্যায়ের মধ্য দিয়ে বিবর্তিত হয়েছে, যা ইরানের অদ্বিতীয় নান্দনিকতার প্রমাণ। এই পর্যায়সমূহ এলামাইট চোগা জানবিল থেকে শুরু করে মধ্যযুগীয় ও পার্সেপোলিসের হাখমেনীয় কারুশিল্প থেকে বিশাপুরের মোজাইক পর্যন্ত বিস্তৃত।
ভাষা
ইরানে মূলত তিনটি ভাষাপরিবারের ভাষা প্রচলিত: ইরানীয় ভাষাসমূহ, তুর্কীয় ভাষাসমূহ এবং সেমিটীয় ভাষাসমূহ।সবচেয়ে বেশি ভাষাভাষীবিশিষ্ট ও ভৌগোলিকভাবে সবচেয়ে বেশি বিস্তৃত হল ইরানীয় ভাষাপরিবারের সদস্য ভাষাগুলি। এদের মধ্যে ফার্সি ভাষা প্রধানতম ভাষা। ফার্সি ইরানের জাতীয় ভাষা। ইরানের ফার্স প্রদেশে প্রচলিত ভাষা থেকে এর উৎপত্তি এবং এর লিখিত ভাষার ইতিহাস ১০০০ বছরেরও বেশি পুরনো। অন্যান্য ইরানীয় ভাষাগুলির মধ্যে পশ্চিম ইরানে কুর্দী ভাষা, উত্তর-পশ্চিমে তাতি ওতালিশি ভাষা, এলবুর্জ পর্বতমালার উত্তরে মাজান্দারানি ও গিলাকি ভাষা, ও দক্ষিণ-পূর্ব ইরানে বেলুচি ভাষা অন্যতম।ইরানে প্রচলিত তুর্কীয় ভাষাগুলির মধ্যে উত্তর-পশ্চিমের আজারবাইজানি ভাষা এবং উত্তর-পূর্বের তুর্কমেন ভাষা প্রধান। এছাড়া ইরানের দক্ষিণ-পশ্চিমে খুজেস্তান প্রদেশে এবং পারস্য উপসাগরের উপকূল ধরে সেমিটীয় ভাষাপরিবারের আরবি ভাষা প্রচলিত।
আধুনিক ফার্সি ইরানের সরকারি ভাষা। ফার্সি একটি প্রাচীন সাহিত্যিক ভাষা। ৭ম শতাব্দীতে আরবদের আক্রমণের আগে এটি পাহলভী লিপিতে লেখা হত। ৯ম ও ১০ম শতাব্দীতে ভাষাটি আরবি লিপি ব্যবহার করতে শুরু করে। ১৯৫০ সাল পর্যন্তও কথ্য ফার্সির অনেকগুলি স্বতন্ত্র উপভাষা ছিল, তবে এর পর সরকারি শিক্ষা ও গণমাধ্যমের প্রসারের ফলে একটি মান্য কথ্য ফার্সির উদ্ভব ঘটেছে। এছাড়া কিছু সংখ্যালঘু ভাষাভাষী আছে যাদের নিজস্ব প্রচার মাধ্যম ও প্রকাশনা আছে। এদের মধ্যে তুর্কী ভাষা আজেরি, কুর্দী, আরবি ও আর্মেনীয় প্রধান।
খেলাধুলা
ইরানের খেলাধুলা
ইরানেই পোলো খেলার প্রচলন শুরু হয়। ইরানের ইসফাহানের নকশ-ই জাহান স্কোয়ারটি মধ্যযুগীয় রাজকীয় পোলো মাঠের স্থান।
আবদুল করিম কাসেম
আবদুল করিম কাসেম (عبد الكريم قاسم `Abd al-Karīm Qāsim) (২১ নভেম্বর ১৯১৪ – ৯ ফেব্রুয়ারি ১৯৬৩) ছিলেন ইরাকি সেনাবাহিনীর একজন জাতীয়তাবাদী ব্রিগেডিয়ার। তাঁর পিতা কাসিম মুহাম্মদ বকর আল-ফাদলি আল-জুবাইদি দক্ষিণের কৃষক ছিলেন। এবং মাতা কায়ফিয়া হাসান ইয়াকুব আল-সাকিনী শিয়া মুসলিম ছিলেন। ১৯৫৮ সালের অভ্যুত্থানে তিনি ক্ষমতা গ্রহণ করেন। এর ফলে ইরাকের রাজতন্ত্র উৎখাত হয়। ১৯৬৩ সালে রমজান বিপ্লবের সময় ক্ষমতাচ্যুতি ও মৃত্যুর আগ পর্যন্ত তিনি ইরাকের প্রধানমন্ত্রী হিসেবে দায়িত্বপালন করেন। শাসনকালে তিনি আল জাইম বা “নেতা” বলে বেশ পরিচিত ছিলেন।
যৌন সম্পর্ক ব্যাধি
যৌন সম্পর্ক ব্যাধি হচ্ছে একধরনের ব্যধি; যেখানে একজন ব্যক্তির তার লৈঙ্গিক পরিচয় বা যৌন অভিমুখিতার জন্য যৌন সম্পর্ক তৈরী করা বা সম্পর্ক পরিচালনায় সমস্যার উদ্ভব হয়। হু; সেক্সুয়াল রিলেশনশিপ ডিজঅর্ডারকে "Psychological and behavioural disorders associated with sexual development and orientation" (যৌন উন্নয়ন এবং স্বভাবগত অভিমুখিতার সাথে সংযোগকৃত মনস্তাত্ত্বিক এবং স্বভাবগত ব্যধির) অধীনে ICD-10 এ অধিভুক্ত করেছে। হু একে বর্ণনা করেছে এভাবে:
"লৈঙ্গিক পরিচয় বা যৌন অভিমুখিতা (বিসমকামিতা, উভকামিতা, সমকামিতা) যৌন সঙ্গীর সাথে সম্পর্ক গড়তে বা মেনে চলার ক্ষেত্রে সমস্যা উদ্রেকের জন্য দায়ী।)"
অন্যান্য এলজিবিটি মানুষরা বিপরীত লিঙ্গের পার্টনার দ্বারা পরিবার গড়ে তুলতে চাইতে পারে। তারা এজন্য নিজেদের যৌন অভিমুখিতা সম্ভবত পরিবর্তন করতে চায়।
তারা থেকে এলে তুমি
তারা থেকে এলে তুমি (ইংরেজি শিরোনাম- "My Love From The Star", কোরিয়ান শিরোনাম- 별에서 온 그대; আক্ষরিক অনুবাদ- তারা থেকে এলে তুমি) জুন জি হিয়ন, কিম সু হিয়ন, পার্ক হ্যা জিন, ইয়ু ইন-না অভিনীত ২০১৩-১৪ সালের দক্ষিণ কোরিয়ান টিভি ড্রামা সিরিজ। পার্ক জি ঊন রচিত এই রোম্যান্টিক-ফ্যান্টাসি-থ্রিলার ড্রামাটি এক এলিয়েনকে কেন্দ্র করে গড়ে উঠেছে যে প্রাচীন চোসন যুগে পৃথিবীতে আসে আর ৪০০ বছর পর আধুনিক যুগে এসে এক তারকা অভিনেত্রীর প্রেমে পড়ে যায়।    ১৮ ডিসেম্বর, ২০১৩ থেকে ২৭ ফেব্রুয়ারি, ২০১৪ পর্যন্ত প্রতি বুধ ও বৃহস্পতিবার কোরিয়ার সময় রাত দশটায় SBS টিভি চ্যানেলে ২১ পর্ব দৈর্ঘ্যের এই ড্রামা সিরিজটি সম্প্রচারিত হয়।; ড্রামা সিরিজটি এমনিতে ২০ পর্ব পর্যন্ত প্রচারিত হওয়ার কথা ছিল, কিন্তু চীনসহ পূর্ব এশিয়ায় তুমুল জনপ্রিয়তা ও দর্শকদের চাহিদার প্রেক্ষিতে ১টি পর্ব বাড়ানো হয়।
তুরাব আলী লখনভি
তুরাব আলী লখনভি (تراب علی لکھنوی) (১২১৩ - ১২৮১ হিজরি) একজন ভারতীয় ইসলামি পণ্ডিত, ফক্বীহ, ইতিহাসবিদ ও লেখক ছিলেন। তিনি দ্বাদশ শতাব্দীর অন্যতম একজন ইসলামি শিক্ষাবিদ ছিলেন। তিনি ইসলামি নবি মুহাম্মদের অন্যতম সাহাবি মুসআব বিন উমাইরের বংশধর ছিলেন।
বংশধারা
তুরাব আলীর বংশধারা নিম্নরূপ:
তুরাব আলী বিন শুজাআত আলী বিন ফক্বীহুদ্দীন বিন মুহাম্মদ দৌলা বিন মুফতি আবুল বরকত দেহলভি আমরােহি লখনভি
জীবনী
তিনি ১২১৩ হিজরি মােতাবেক ১৭৯৮/৯৯ খ্রিস্টাব্দে ভারতের লখনউয়ে শুজাআত আলীর পরিবারে জন্মগ্রহণ করেন। তিনি তার নিজ গ্রামেই প্রাথমিক শিক্ষালাভ শুরু করেন। তিনি শাইখ মাজহার আলী তাজিরের নিকট আরবি মানতিক (তর্কশাস্ত্র), কালাম (সাহিত্য) ও আদব শিক্ষালাভ করেন। এবং মুফতি ইসমাইল বিন ওয়াজিহ মুরাদাবাদি, মুফতি জহুরুল্লাহ আনসারি লখনভির অধীনে অন্যান্য প্রচলিত শিক্ষা অর্জন করেন। শিক্ষাজীবন সমাপ্ত করে তিনি শিক্ষকতার মাধ্যমে নিজের কর্মজীবনের সূচনা করেন এবং ১২৫৭ হিজরিতে হজ্জে গমন করেন। হজ্জ শেষে তিনি মক্কাতেই কিছুদিন অবস্থান করেন এবং আব্দুল্লাহ সিরাজি মক্কির কাছে হাদিসশাস্ত্রের জ্ঞানলাভ করেন।অতপর তিনি নিজ দেশে ফিরে আসেন এবং বাকি জীবন শিক্ষকতায় অতিবাহিত করেন। তার শিক্ষার্থীদের মধ্যে অন্যতম হলেন, মুঈনুদ্দীন করভি, কাজি আনােয়ার আলী মুরাদাবাদি, সৈয়দ গনি নকি রেদপুরি। তিনি ১২৮১ হিজরিতে মুহম্মদাবাদে মৃত্যুবরণ করেন এবং সেখানেই সমাধীস্থ হন।
আন্তর্জাতিক (দ্ব্যর্থতা নিরসন)
আন্তর্জাতিক একটি বিশেষণ (এছাড়াও বিশেষ্য হিসেবে ব্যবহার হয়ে থাকে) যার অর্থ "রাষ্ট্রের মধ্যে"।
আন্তর্জাতিক এছাড়াও উল্লেখ করতে পারে:
রফিকা খানম
রাজনৈতিক জীবন
রফিকা খানম ১৯৭৯ সালের দ্বিতীয় জাতীয় সংসদের মহিলা আসন-৮ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।
এইচ. পি. লাভক্র্যাফট
হাওয়ার্ড ফিলিপস লাভক্রাফট  (H.P. Lovecraft;২০ আগস্ট ১৮৯০ – ১৫ মার্চ ১৯৩৭) একজন আমেরিকান লেখক ছিলেন যিনি ভীতিপ্রদ সাহিত্যে তার অবদানের জন্যে মৃত্যবর্তী বিশাল জনপ্রিয়তা অর্জন করেন। তিনি জীবিতাবস্থায় একেবারেই অপরিচিত  ছিলেন, শুধুমাত্র কিছু সজ্জা পত্রিকায় তার লেখা প্রকাশিত হতো। তার মৃত্যু হয় চরম দরিদ্রতার মধ্যে। কিন্তু তিনিই এখন ভীতিপ্রদ ও অদ্ভুত কথাসাহিত্যে বিংশ শতাব্দীর সবচেয়ে গুরুত্বপূর্ণ লেখকদের একজন হিশেবে বিবেচিত।
সোমবারপেট
সোমবারপেট (Somvarpet) ভারতের কর্ণাটক রাজ্যের কোড়গু জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১০২৭ মিটার (৩৩৬৯ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সোমবারপেত শহরের জনসংখ্যা হল ৭২১৮ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে সোমবারপেত এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
ফারহদ মেহরাদ
ফারহদ মেহরাদ (জানুয়ারি ২০, ১৯৪৪ - আগস্ট ৩১, ২০০২), ইরানে ব্যাপকভাবে ফারহদ নামে পরিচিত ছিলেন। তিনি একজন ইরানি পপ, রক, এবং লোক গায়ক, গীতিকার, গিটারবাদক এবং পিয়ানোবাদক, যিনি প্রথম ইংরেজি রক অ্যান্ড রোল অ্যালবাম প্রকাশ করেছিলেন।
১৯৭৯ সালের ইসলামি বিপ্লবের পূর্বে তিনি ইরানি রক, লোক ও পপ সঙ্গীতশিল্পীদের মধ্যে বিশিষ্টতা অর্জন করেলেও, বিপ্লবের পর তিনি ইরানে বহু বছর ধরে গান গাওয়া থেকে নিষিদ্ধ ছিলেন। বিপ্লব পরবর্তী তার প্রথম কনসার্ট ১৯৯৩ সালে অনুষ্ঠিত হয়। এযাবৎকাল পর্যন্ত তিনি সর্বকালের সবচেয়ে প্রভাবশালী এবং সম্মানিত সমসাময়িক ইরানি শিল্পী হিসেবে বিবেচিত।
ফারহদ ১৯৭১ সালের খোদাফেজ রাফি চলচ্চিত্রের জন্য গাওয়া "জোমহ" গানের জন্য সুপরিচিত। এই রাজনৈতিক গানের বিষয়ে গুজব সত্ত্বেও, গীতিকার শাহয়ার ঘনবাড়ি তাপেশ টিভির "আনকাট" আনুষ্ঠানে এই অভিযোগ অস্বীকার করেন।
প্রাথমিক জীবন
ফরহাদ ১৯৪৪ সালের ২০ জানুয়ারি ইরানের তেহরানে জন্মগ্রহণ করেন। তার বাবা রেজা মেহরাদ ছিলেন একজন ইরানি কূটনীতিক, যিনি ইরানের পররাষ্ট্র মন্ত্রণালয়ের পক্ষে আরবি দেশগুলিতে কাজ করেছিলেন। কনিষ্ঠ সন্তান হবার কারণে তিনি সবসময় তার পরিবারের সদস্যদের থেকে আলাদা আচরণ পেতেন, এবং প্রত্যেকে ধরে নিয়েছিলেন যে তিনি একজন প্রাপ্তবয়স্কের মতো আচরণ করার চেষ্টা করছেন।
প্রত্যাবর্তন
১৯৯৩ সালে, ১৫ বছর সঙ্গীত পেশায় নিরব থাকার পর, ফরহাদ তার প্রথম অ্যালবাম, খাব দার বিদারি ("জাগ্রত ঘুম") প্রকাশের অনুমতি পেয়েছিল এবং এটি প্রকাশের পরপরই চার্টের শীর্ষে অবস্থান নেয়।
এই অ্যালবামের পরে, ফরহাদ ইরান সরকারের অনুমোদন প্রাপ্তি প্রকিয়ার প্রতি আশাহত হন। ফলে ১৯৯৯ সালে তার পরবর্তী অ্যালবাম বার্ফ ("বরফ") যুক্তরাষ্ট্রে প্রকাশিত হয়। যদিও পরবর্তী বছর বার্ফ ইরানে মুক্তি পায়।
সর্বশেষ অ্যালবাম
২০০০ সালের বার্ফ অ্যালবামের পরে, ফরহাদ বিভিন্ন দেশ এবং বিভিন্ন ভাষায় গান সহ একটি অ্যালবাম রেকর্ড করার সিদ্ধান্ত নিয়েছিলেন। তিনি অ্যালবামটির নাম ঠিক করেছিলেন আমিন; তবে রেকর্ডিং শুরু করলেও অ্যালবামটি শেষ করার আগেই তিনি মারা যান।
মৃত্যু
thumb|ইল-ডি-ফ্রান্স অঞ্চলে ভাল-ডি-মার্নি বিভাগের থিয়াসের কম্যুনে অবস্থিত থিয়াস কবরস্থানে ফরহাদের সমাধি।
তার শেষকৃত্য অনুষ্ঠানে দারিউশ, ইবি এবং পার্সি বিনোদনকারীদের মতো অনেক ইরানি তারকারা অংশ নিয়েছিলেন। পারস্যের গীতিকার শাহায়ার ঘানবাড়ি মন্তব্য করেছেন যে তার একাংশ ফরহাদের সাথে মারা গিয়েছে। ফরিদ জোল্যান্ড বলেছেন, ফরহাদের মৃত্যুর ফলে তিনি বিধ্বস্ত হয়েছিলেন। ইবি বলেছেন যে তিনি তার সেরা বন্ধু এবং প্রিয় গায়ককে হারিয়েছেন।
ফরহাদকে প্যারিসের ঠিক বাইরে সিমেটিয়ার ডি থাইয়াসে (বিভাগ:১১০ লিন:৭ এন দে লা তোম্বে:২৩) সমাহিত করা হয়েছে। তার মৃত্যুর পরে, ইরানের তেহরানের সিনেমা যাদুঘরে তার ব্যক্তিগত সামগ্রীর একটি সংগ্রহশালা প্রতিষ্ঠা করা হয়েছিল এবং তার সম্পর্কে ফরহাদ'স ফ্রাইডে এবং স্নো নামে দুটি প্রামাণ্যচিত্র তৈরি করা হয়েছে।
হামুদুর রহমান কমিশন
বাঙালি বংশোদ্ভূত পাকিস্তানের সাবেক প্রধান বিচারপতি হামুদুর রহমানের নেতৃত্বে হামুদুর রহমান কমিশন ১৯৪৭ থেকে ১৯৭১ সাল পর্যন্ত পূর্ব পাকিস্তানে পাকিস্তানের রাজনৈতিক সামরিক ভূমিকা নিয়ে তদন্ত করে। এই কমিশন ১৯৭২ সালের জুলাই মাসে পাকিস্তান সরকার প্রধান বিচারপতি হামুদুর রহমানকে প্রধান করে গঠন করা হয়।
এই কমিশনকে "গণহত্যা এবং ভারত-পাকিস্তান যুদ্ধের পারিপার্শ্বিক সকল ঘটনা এবং অবস্থার পুর্নাঙ্গ প্রতিবেদন তৈরি" এবং সেই সঙ্গে "পূর্ব হাইকমান্ডের কমান্ডার কোন অবস্থায় আত্মসমর্পণ করে" সেটাও খতিয়ে দেখতে বলা হয়। "
এই কমিশন চূড়ান্ত প্রতিবেদন দিতে অনেক বেশি সময় নেয় এবং বিশ্লেষণভিত্তিক অনেক বেশি সাক্ষ্য এবং প্রমাণ উপস্থাপন করে। এতে প্রাথমিক সিদ্ধান্ত দেয় যে,পাকিস্তানের সামরিক বাহিনীর অযাচিত অতিরিক্ত হস্তক্ষেপ, রাজনীতিবিদদের অসদাচরণ এবং সেই সঙ্গে আইএসআই এবং ফেডারেল গোয়েন্দা সংস্থার ব্যর্থতা, যার ফলে ভারতীয় গুপ্তচরেরা পূর্ব পাকিস্তানসহ সকল সীমান্তে অনুপ্রবেশ করতে পেরেছিল।
মূলত, রিপোর্টটির ১২ টি কপি ছিল। সরকারকে দেয়া একটি কপি ছাড়া সকল কপি ধ্বংস করা হয় এবং সরকার ঐ সময়ে সেটি প্রকাশ করেনি। ২০০০ সালে এই প্রতিবেদনের কিছু অংশ ফাঁস হয়ে ভারত এবং পাকিস্তানের সংবাদপত্রে প্রকাশিত হয়। ২০০০ সালে সরকার ১৯৭১ সাল কেন্দ্রিক অন্যান্য রিপোর্টসহ এই রিপোর্ট সম্পূর্ণ প্রকাশ করে।
কমিশন গঠন
পাকিস্তানের রাষ্ট্রপতি জুলফিকার আলী ভুট্টোর অনুরোধে পাকিস্তানের সুপ্রিম কোর্ট ভারত-পাকিস্তান যুদ্ধ পরবর্তী সময়ে ১৯৭১ সালের ডিসেম্বর মাসে এই কমিশন গঠন করে। এই কমিশনকে "গণহত্যা এবং ভারত-পাকিস্তান যুদ্ধের পারিপার্শ্বিক সকল ঘটনা এবং অবস্থার পুর্নাঙ্গ প্রতিবেদন তৈরি" এবং সেই সঙ্গে "পূর্ব হাইকমান্ডের কমান্ডার কোন অবস্থায় আত্মসমর্পণ করে" সেটাও খতিয়ে দেখার দায়িত্ব দেয়া হয়। এবং সেই সঙ্গে পশ্চিম পাকিস্তান এবং ভারতের মধ্যে জম্মু এবং কাশ্মীরে যুদ্ধ নিয়েও প্রতিবেদন দিতে বলা হয়। এই কমিশন গঠন করা হয় ডিসেম্বর ১৯৭১ সালে পাকিস্তানের তৎকালীন বাংগালি বংশভুত প্রধান বিচারপতি হামুদুর রহমানকে প্রধান করে।
প্রথম প্রতিবেদন
প্রধান বিচারপতি হামুদুর রহমান ১৯৭২ সালের জুলাই মাসে প্রথম প্রতিবেদনটি রাষ্ট্রপতি ভবনে জমা দেন এবং যেটি ভুট্টো পর্যালোচনা করেন। কমিশন এই প্রতিবেদনকে সম্ভাব্য মনে করে কারণ এতে অনেক গুরুত্বপূর্ণ ব্যক্তির সঙ্গে কথা বলা হয়নি যারা ঐ সময়ে ভারতে বন্দি ছিল। কমিশন বর্ণনা করে " পূর্ব পাকিস্তানে আত্মসমর্পণ ও অন্যান্য প্রাসঙ্গিক বিষয়ে প্রতিবেদনের পর্যবেক্ষণ এবং সিদ্ধান্ত চূড়ান্ত নয় এবং পূর্বাঞ্চলীয় কমান্ডের কমান্ডার এবং উচ্চ পদস্থ কর্মকর্তাদের থেকে প্রাপ্ত সাক্ষ্য প্রমাণের ভিত্তিতে তা পরিবর্তিত হতে পারে।" প্রাথমিকভাকে কমিশন ২১৩ জনের সাক্ষ্য গ্রহণ করে এবং প্রতিবেদনের ১২ টি কপি তৈরি করে। প্রতিবেদনের ১ টি কপি রাষ্ট্রপতিকে দেয়া হয় এবং বাকিগুলো ধ্বংস বা চুরি করা হয়।
সম্পূরক প্রতিবেদন
তদন্ত ১৯৭৪ সালে পুনরায় শুরু করা হয়, যখন পূর্ব পাকিস্তানে আটক বন্দিদের ভারত মুক্তি দেয় এবং তাদের সাথে কথা বলার সুযোগ তৈরি হয়। কমিশন ৩ জুন, ১৯৭৪ সালে লাহোরে এক অনানুষ্ঠানিক বৈঠকে বসে এবং বিভিন্ন প্রাসঙ্গিক বিষয় নিয়ে আলোচনা করে এবং ১৬ জুলাই, ১৯৭৪ অ্যাবোটাবাদে তদন্ত পুনরায় শুরুর সিদ্ধান্ত নেয়। ১৯৭৪ সালে তদন্ত পুনরায় শুরুর পরে কমিশন ৭৩ জন আমলা এবং উচ্চ পদস্ত সামরিক কর্মকর্তার সাথে কথা বলে। কমিশন ৩০০ জনের মত সাক্ষ্য এবং শত শত গোপন দলিল এবং পূর্ব এবং পশ্চিম পাকিস্তানের সামরিক সংকেত পরীক্ষা করে দেখে। চূড়ান্ত প্রতিবেদন, যেটিকে সম্পূরক প্রতিবেদনও বলা হয়, ১৯৭৪ সালের ২৩ অক্টোবর জমা দেয়া হয়, যেখানে দেখান হয়েছে রাজনৈতিক, প্রশাসনিক, সামরিক ও নৈতিক ব্যর্থতা পূর্ব পাকিস্তানে কীভাবে পাকিস্তানি সেনাদের আত্মসমর্পণের জন্য দায়ী। এই প্রতিবেদন গোপনীয় এবং বিভিন্ন সামরিক অফিসারের বক্তব্যে এর সম্পর্কে শুধুই অনুমিত। এই প্রতিবেদনে পাঁচ অধ্যায় এবং একটি সংযোজনী আছে -
উপসংহার
কমিশন বাংলাদেশ কর্তৃপক্ষের দাবীকৃত পাকিস্তান সেনাবাহিনী কর্তৃক ৩০ লাখ মানুষ হত্যা এবং ২ লাখ ধর্ষণের অভিযোগ অস্বীকার করা হয়েছে। কমিশন, হতাহতের সংখ্যা ২৬,০০০ বলে দাবি করে।
প্রথম প্রতিবেদনের প্রথম অধ্যায় - রাজনৈতিক পটভূমি, আন্তর্জাতিক সম্পর্ক এবং সামরিক দিক পর্যালোচনা করে। সম্পূরক প্রতিবেদনের প্রথম অধ্যায় - ১৯৭১ সালের রাজনৈতিক ঘটনা, সামরিক দিক, পূর্ব পাকিস্তানে আত্মসমর্পণ এবং নৈতিকতা নিয়ে বিশ্লেষণ করে।
এই প্রতিবেদনে, পাকিস্তান সেনা বাহিনীকে অজাযিত এবং উচ্ছৃঙ্খলভাবে অগ্নিসংযোগ, সারাদেশে হত্যাকাণ্ড, বুদ্ধিজীবী এবং পেশাজীবী হত্যা এবং গণকবর দেয়া, বাঙ্গালী অফিসারদের বিদ্রোহের কারণে হত্যা, পূর্ব পাকিস্তানি অসামরিক কর্মকর্তা, ব্যবস্যায়ী ও শিল্পপতিদের হত্যা, প্রতিশোধপরায়ণ হয়ে বিপুল সংখ্যক বাঙ্গালী নারীকে ধর্ষণ এবং ইচ্ছাকৃত কারণে সংখ্যালঘু হিন্দুদের হত্যা করার দায়ে অভিযুক্ত করা হয় এই প্রতিবেদনে আরও অভিযুক্ত করা হয়, জেনারেলরা অপরিপক্কভাবে আত্মসমর্পণ করে, এতে আরও বলা হয়, ১৯৫৮ সালের পর থেকে সেনাবাহিনী সরকার পরিচালনায় যুক্ত হয় এবং এতে সিনিয়র অফিসারদের মধ্য দুর্নীতি এবং অদক্ষতা তৈরি করে। "এছাড়া সার্ভিস অফিসার" প্রতিবেদনে বলা হয় " আমাদের কাছে বলেছে দুর্নীতির কারণে এই সম্পৃক্ততা, ওয়াইন এবং মহিলাদের প্রতি আসক্তি এবং জমি ও বাড়ির লোভ, অনেক সিনিয়র সামরিক কর্মকর্তা, বিশেষত যারা উচ্চ আসন দখল করে আছে, তারা যুদ্ধ করার আগ্রহই হারায়নি বরং পেশাগত দক্ষতা হারিয়েছে।" প্রতিবেদনে বলা হয়, পাকিস্তানের সামরিক শাসক জেনারেল ইয়াহিয়া খান, যিনি ডিসেম্বর, ১৯৭১ সালে পরাজয়ের পর ক্ষমতা হারান, তিনি "আত্মসমর্পণের অনুমতি এমনকি প্ররোচিত করেছিলেন এবং একারণে তাকে এবং অন্যান্য সিনিয়র সামরিক অফিসারদের প্রকাশ্যে বিচারের সুপারিশ করেন।
এই প্রতিবেদনে জেনারেল ইয়াহিয়া খানকে, লম্পট এবং মাদকাসক্ত হিসাবে চিহ্নিত করা হয়। এই প্রতিবেদন অনুসারে, জাতির প্রত্যাশা অনুযায়ী, দৃঢ় এবং সঠিক বিচার শুধু জাতিকে পরিতুষ্ট করবে না বরং ভবিষ্যতের পুনরাবৃতি রোধ করবে।
ফলাফল
বিচারপতি হামুদুর রহমান ২৩ অক্টোবর, ১৯৭৪ সালে চূড়ান্ত প্রতিবেদন প্রধানমন্ত্রীর সচিবালয়ে জুলফিকার আলী ভুট্টোর কাছে জমা দেন। প্রতিবেদন জমা দেওয়ার পরে ভুট্টো প্রতিবেদনটিকে গোপনীয় করেন এই ভয়ে যে, এটি প্রকাশ পেলে রাজনীতিতে সামরিক বাহিনীর বিশেষত সেনাবাহিনীর ভূমিকা নিয়ে জটিল পরিস্থিতি তৈরি হতে পারে যার ফলে ভবিষ্যতে সেনাবাহিনীতে নীতিভ্রষ্টতা এবং মানহানিকর কিছু হতে পারে। যাইহোক, ১৯৭৫ সালে ভুট্টো প্রধান বিচারপতিকে জানান, প্রধানমন্ত্রীর সচিবালয়ের রেকর্ড সেকশন থেকে প্রতিবেদনটি হারিয়ে বা চুরি হয়ে গেছে, এটাকে কোথাও খুঁজে পাওয়া যাচ্ছে না। প্রধান বিচারপরি এবার আর্মি স্টাফ অফিসার জেনারেল জিয়া-উল-হককে জানালেন এবং প্রতিবেদনটি ফাঁসের আশঙ্কা করলেন। অফিসার জেনারেল জিয়া-উল-হকও জানালেন আসল প্রতিবেদনটি খুঁজে পাওয়া যায়নি এবং কেউ জানে না কীভাবে এটি হারিয়ে গেছে। ২০০০ সালে যখন প্রতিবেদনটি ফাঁস হয়, তখন জানা গেল, পাকিস্তান আর্মির জেনারেলের সদরদপ্তরের কম্বান্ড্যান্ট হেডকোয়ার্টারে এটি সংরক্ষিত ছিল। প্রতিবেদনটি পরবর্তীতে সেনাবাহিনীর চীফ অব স্টাফের অফিসের রেকর্ড সেকশনে পাওয়া যায়। মিডিয়া আরও উদ্ধৃত করে, জেনারেল জিয়া-উল-হক নৌ গোয়েন্দা সদস্যদের নির্দেশ দিয়েছিলেন প্রতিবেদনটি চুরি করে তার কাছে জমা দেয়ার জন্য।
কমিশনের প্রতিবেদনের উপর ভিত্তি করে কোন ব্যবস্থা নেয়া হয়নি, প্রতিবেদনটি ছিল গোপনীয় এবং ঐ সময়ে এর প্রকাশনাও নিষিদ্ধ ছিল। জেনারেল ইয়াহিয়া খান ১৯৮০ সালে মারা যান, কিন্তু তার কিছু গুরুত্বপূর্ণ সহকর্মীরা ২০০০ সাল পর্যন্ত অবসরোত্তর পেনশন পাচ্ছিল। প্রতিবেদনের কিছু অংশ ফাঁস হয় এবং ভারতের পত্রিকা ইন্ডিয়া টুডেতে ছাপা হয় ২০০০ সালের আগস্টে। পরের দিন পাকিস্তানের শীর্ষস্থানীয় ইংরেজি দৈনিক ডন পত্রিকাতেও সম্পূরক প্রতিবেদন প্রকাশ পায়। জেনারেল পারভেজ মুশাররফ ২০০০ সালের অক্টোবরে বলেন, ১৯৭১ সালের ঘটনা শুধু রাজনৈতিক নয় বরং সামরিক পরাজয়, তাই জেনারেলদের বিচার করা সমীচীন হবে না। পরবর্তীকালে বাংলাদেশ প্রতিবেদনের কপি দেওয়ার অনুরোধ করে। তদন্তের ২৯ বছর পরে, ২০০০ সালের ডিসেম্বরে পাকিস্তানের সামরিক সরকারের রাষ্ট্রপতি মুশাররফ সম্পূর্ণ প্রতিবেদন উন্মুক্ত করে।
জাবপোকা
জাবপোকা একটি ক্ষুদ্র পতঙ্গ। এটি হল একটি হল এ ফিড ( "সবুজ মাছি") Aphidoidea   মহাপরিবারের মধ্যে Hemiptera গোত্রের  অন্তর্গত। এটি একটি প্রকৃত পতঙ্গ যেটি গাছপালা থেকে রস পান করে। এটি কুকুরবিতাসি, রুটেসি এবং মালভাসেই পরিবারে বিভিন্ন ধরনের কৃষি ফসলের বিস্তৃত বিতরণকারী কীট is সাধারণ নামগুলির মধ্যে কটন এফিড, তরমুজ এফিড এবং তরমুজ এবং কটন এফিড অন্তর্ভুক্ত রয়েছে ।
বণ্টন
এই প্রজাতিটি ঠিক কোথা থেকে উদ্ভূত তা জানা যায়নি, তবে এটি এখন উত্তরের চরমভাবাপন্ন অঞ্চল বাদে বিশ্বজুড়ে গ্রীষ্মমন্ডলীয় এবং নাতিশীতোষ্ণ অঞ্চলে পাওয়া যায়। এটি উত্তর এবং দক্ষিণ আমেরিকা, মধ্য এশিয়া, আফ্রিকা, অস্ট্রেলিয়া, ব্রাজিল, পূর্ব ইন্ডিজ, মেক্সিকো এবং হাওয়াই এবং বেশিরভাগ ইউরোপে দেখা যায়। এটির বিশ্বজনীন আবাস রয়েছে। এটি দক্ষিণ ইউরোপের বাইরে প্রচুর পরিমাণে পাওয়া যায় তবে কেবল উত্তর ইউরোপে এটি কাচের নিচেই কেবল টিকে থাকে। পূর্ববর্তী সোভিয়েত ইউনিয়নে এটি ৫৪° উত্তরাংশ পর্যন্ত পাওয়া যায়।
অঙ্গসংগঠন
ডানাবিহীন স্ত্রী জাব পোকার দেহের পরিবর্তনশীল সবুজ বর্ণের আড়ালে প্রায় দুই মিলিমিটার দীর্ঘ ডিম্বাশয়ে থাকে । পা গুলো হলুদ বর্ণের, এবং অ্যান্টেনা সমূহও একই রকম সবুজ বর্ণের। এগুলো দেহের দৈর্ঘ্যের প্রায় তিন চতুর্থাংশ। ফেমোরা, টিবিয়া এবং টারসি এর অগ্রভাগ কালো বর্ণের। নলাকার কালো সিফুনকুলি দেহের ভিত্তির অংশে প্রশস্ত এবং দেহের দৈর্ঘ্যের প্রায় এক পঞ্চমাংশ। ডানাযুক্ত স্ত্রী পতঙ্গের একটি মাকু আকৃতির দেহ থাকে। এর মাথা এবং বক্ষদেশ কালো, পেটের কালো রঙের পাশের দাগযুক্ত হলুদ বর্ণের সবুজ এবং অ্যান্টেনা এপাশের স্ত্রীদের চেয়ে লম্বা। সবুজ, ট্যান এবং ধূসর রঙের ছায়াময় বর্ণের বর্ণসুন্দর রঙে আলাদা হয়। তাদের প্রায়শই একটি গা dark় মাথা, বক্ষ এবং ডানা প্যাড থাকে এবং পেটের দূরবর্তী অংশটি সাধারণত গাঢ় সবুজ হয়। শরীরটি নিস্তেজ দেখায় কারণ এটি মোমের নিঃসরণ দ্বারা ধূলিকণাযুক্ত হয়। ডিম্বাকৃতি ডিম প্রথমে রাখলে হলুদ হয় তবে শীঘ্রই চকচকে কালো হয়।
আমেরিকার দক্ষিণ অর্ধেক, আরকানসাসের উত্তরে, তুলার এফিডের যৌন প্রজনন গুরুত্বপূর্ণ নয়। যখন আবহাওয়া খাওয়ানো এবং বর্ধনের পক্ষে অনুকূল থকে তখন স্ত্রীরা সঙ্গম না করেই সন্তান উৎপাদন করতে থাকে। আরও উত্তরে, তুলার এফিড হোলোসাইক্লিক হতে পারে এবং দুটি হোস্ট প্রজাতির সাথে জড়িত হতে পারে, যেমন কাতালপা, রামনস বা হিবিস্কাসের মতো একটি বিস্তৃত গাছ প্রাথমিক পরজীবী হিসাবে নিযুক্ত করে। ইউরোপে এটি অযৌন প্রজনন দ্বারা একচেটিয়াভাবে পুনরুৎপাদন করে এবং অনুকূল পরিস্থিতিতে এক বছরে প্রায় পঞ্চাশ প্রজন্ম উৎপাদন করতে পারে। রাশিয়ায় বিভিন্ন বন্য গাছপালায় অতিমাত্রায় পরজীবীরা ডিম পারে । ডানা গজালে তারপর এগুলো মধ্যে মাধ্যমিক পরজীবী প্রজাতির যেমন  Rosaceae, Chenopodiaceae, Malvaceae, Cruciferae, Cucurbitaceae, Solanaceae, Compositae পরিবারের  মাধ্যমে পরিযায়ী হয়। এই  আশ্রয়দাতা উদ্ভিদগুলোতে পার্থেনোজেনেসিস প্রক্রিয়ার মাধ্যমে  খুব দ্রুত ও ব্যপক আকারে এফিডগুলো বংশবৃদ্ধি করে। পার্থেনোজেনিক স্ত্রীর আয়ু প্রায় বিশ দিন যা সময় এটি ৮৫ টি পর্যন্ত  নিম্ফ উৎপাদন করতে পারে।  এগুলি প্রায় বিশ দিনে ১০ ° সে তাপামাত্রায়  এবং প্রায় চার দিনে  ৩০ ° সে তাপামাত্রায় প্রাপ্তবয়স্ক হয় ।  শরৎকাল ঘনিয়ে আসার সাথে সাথে, ডানাযুক্ত এফিডগুলো প্রাথমিক  আশ্রয়দাতায় ফিরে যায়। এখানে, পুরুষ স্ত্রী এবং উভয় লিঙ্গই উৎপাদিত হয়।যেখানে সঙ্গম ঘটে এবং স্ত্রীলোকরা ডিম পাড়ে যা পরের বছর জীবনচক্র পুনরাবৃত্তি করতে প্রস্তুত over
শিকারী প্রাণী অন্তর্ভুক্ত মিডজেস, লেসউইং, সিরফিড মাছি র লার্ভা, আয়ান্থোকোরিড বাগ এবং লেডিবার্ড (লেডিবিটল)। বিভিন্ন সদস্যদের Aphidiinae এবং Aphelinidae বোলতা পরিবারগোষ্ঠীর অন্তর্ভুক্ত পরজীবী । একটি প্রজাতি যা জৈব নিয়ন্ত্রক এজেন্ট হিসাবে ব্যবহৃত হয়  দেখায় তার নাম হল   জৈব নিয়ন্ত্রকAphelinus asychis. ।
অর্থনৈতিক তাৎপর্য
জাবপোকার প্রাপ্তবয়স্করা এবং নিম্ফসমূহ গাছের পাতার নীচে বা অঙ্কুরের  ক্রমবর্ধমান  শীর্ষসমূহ খেয়ে থাকে।  এগুলো এসব  উদ্ভিদ থেকে রস চুষে খায়। পাতাসমূহ হলুদ হয়ে যায় এবংউদ্ভিদটি অকাল মারা যায় । প্রায়শই পাতা কুঁচকে যায় এবং বিকৃতি ঘটে থাকে যার ফলে সালোকসংশ্লেষণ প্রক্রিয়া বাধাপ্রাপ্ত হয়। মধুর ফোটা  জাবপোকা দ্বারা নির্গত হয় যা সুদৃশ্য ছত্রাককে বাড়তে দেয়। এটির ফলে ফলন পরিমাণ এবং গুণমান হ্রাস পেয়ে থাকে। জাবপোকা ক্রিঙ্কেল, মোজাইক, রোসেট, সিটিভি এবং অন্যান্য ভাইরাসজনিত রোগ সংক্রমিত করে থাকে। জাবপোকার প্রভাব কিছু উদ্ভিদ ফসলের জন্য বিশেষ গুরুত্বপূর্ণ যেমন কোরগেট, তরমুজ, শসা, আউরজিন এবং স্ট্রবেরি এবং তুলা, সাইট্রাস এবং ম্যালো প্রভৃতি।
নো স্মোক উইদাউট এ ফায়ার
"নো স্মোক উইদাউট এ ফায়ার" হল ইংলিশ রক গ্রুপ ব্যাড কোম্পানির একটি গান, যা তাদের অষ্টম স্টুডিও অ্যালবাম ডেঞ্জারাস এজ থেকে দ্বিতীয় একক গান হিসেবে প্রকাশিত হয়েছে।
অ্যালবামের প্রথম একক গানটি হলো, "শেক ইট আপ"। "নো স্মোক উইদাউট আ ফায়ার", "শেক ইট আপ"এর সাফল্যের সাথে তাল মেলাতে ব্যর্থ হওয়া সত্ত্বেও, এটির প্রকাশের সময় রক রেডিও স্টেশনগুলিতে "শেক ইট আপ" এর সাথে এটিকেও বাজানো হয়েছিল। অবশেষে এটির জনপ্রিয়তা শীর্ষে পৌঁছে যায় এবং বিলবোর্ডে মূলধারার রক ট্র্যাক চার্টে ৪র্থ স্থান লাভ করে।
গানটি ১১ সেপ্টেম্বর, ২০০১ এর হামলার পর ক্লিয়ার চ্যানেলের "সন্দেহজনক ভাষাযুক্ত গান" এর তালিকায় তালিকাভুক্ত করা হয়।
তথ্যসূত্র
https://www.discogs.com/de/Bad-Company-No-Smoke-Without-A=Fire/release/5499065
ভুটানে কৃষি
ভুটানে কৃষির প্রভাবশালী ভূমিকা রয়েছে দেশটির অর্থনীতিতে। ২০০০ সালে, কৃষিক্ষেত্র ভুটানের জিডিপির ৩৫.৯% ছিল। জিডিপিতে কৃষিক্ষেত্র ১৯৮৫ সালে প্রায় ৫৫% থেকে কমে ২০০৩ সালে ৩৩% এ দাঁড়িয়েছে। এ সত্ত্বেও, কৃষিকার্য ভুটানের জনগণের জীবিকা নির্বাহের প্রাথমিক উৎস হিসাবে রয়ে গেছে।
ভুটানে কৃষির প্রকৃতি
ভুটানের জনসংখ্যার প্রায় ৮০% কৃষিতে জড়িত। দেশের উপার্জনকারী ৯৫% মহিলাই কৃষিক্ষেত্রে জড়িত। এই হিমালয়ান জাতির বেশিরভাগ গ্রাম্য জনগোষ্ঠীও কৃষি খাতে নিযুক্ত রয়েছে। কৃষি শ্রম-নির্ভর প্রকৃতির এবং তুলনামূলক কম ঘনত্বের চাষাবাদ হওয়ায় দেশটির কৃষিক্ষেত্র বিশেষভাবে চিহ্নিত হয়েছে। দেশটির বেশিরভাগ কৃষকই ক্ষুদ্র ও প্রান্তিক।
কৃষিজমি
দেশের কৃষিজমির মধ্যে, আনুমানিক ২১% হল জলাভূমি (সেচ সুবিধাসম্পন্ন), প্রায় ৪৩% শুকনো জমি (বৃষ্টিপাত যেখানে পানির উৎস), প্রায় ২৭% পরিবর্তীত চাষাবাদের জন্য ব্যবহৃত হয়, ৩% বনায়ন এবং ১% রান্নাঘরের সাথে সম্পর্কিত বাগান।
উৎপাদিত ফসল
ভুটানের প্রধান দুটি ফসল হল ভুট্টা এবং ধান। ভুট্টার উৎপাদন মোট উৎপাদিত দেশীয় শস্যের ৪৯% এবং ধানের পরিমাণ ৪৩%। ধান ভুটানের প্রধান ফসল। দেশের কৃষিতে গম এবং অন্যান্য ছোট ছোট শস্যের ফসলের চাষাবাদ অন্তর্ভুক্ত রয়েছে। যেসব অঞ্চলে সেচ-সুবিধা পাওয়া যায় সেখানে ধানই প্রাথমিকভাবে উৎপাদিত ফসল। ধান ছাড়াও অন্যান্য ফসলের মধ্যে রয়েছে গম, বার্লি, তেলের বীজ, আলু এবং বিভিন্ন শাক-সবজি। ভুট্টা মূলত দেশটির নিম্নাঞ্চলে চাষ করা হয়। ভুটানে বনাঞ্চল উর্বরতা বৃদ্ধি, পশুপালন এবং জৈব পদার্থের উৎস হিসাবে কাজ করে। কৃষিকাজের জন্য জলের প্রাপ্যতা নিয়ন্ত্রণের জন্যও দেশটির বনভূমি ভূমিকা রাখে।
লক্ষ্যমাত্রা ও অগ্রগতি
ভুটানের কৃষিক্ষেত্রের প্রাথমিক লক্ষ্য হল গ্রামীণ অঞ্চলে বসবাসরত মানুষের মাথাপিছু আয় বাড়ানো, স্বনির্ভরতা বৃদ্ধি এবং কৃষিজমির প্রতি ইউনিটে উৎপাদনশীলতা বৃদ্ধি করা। সেচ সমস্যা, রুক্ষ অঞ্চল, মাটির নিম্নমান এবং আবাদযোগ্য জমির সীমিত সংখ্যার কারণে ভুটানে কৃষিকাজ বাধাগ্রস্ত হয়। তবে বেশ কয়েকটি সুবিধা কৃষির বিকাশে অবদান রেখেছে। এর মধ্যে বিভিন্ন শস্যের বীজ, তেলের বীজ এবং উদ্ভিজ্জ বীজের উন্নত গুণমান, সার ব্যবহার, যান্ত্রিকীকরণ প্রক্রিয়া এবং প্রশিক্ষিত কৃষি বিশেষজ্ঞদের উপস্থিতি অন্তর্ভুক্ত। ভুটানের কৃষি খাত বিশেষত নিম্নলিখিত প্রকল্পগুলিতে উন্নয়নের অভিজ্ঞতা অর্জন করেছে:
আপেল, কমলা এবং এলাচের মতো ফসলের উৎপাদন বেড়েছে এবং চাষাবাদ লাভজনক হয়ে উঠেছে। বিভিন্ন অঞ্চলে বাগানের আবাদ দ্বারা স্থানান্তরিত চাষাবাদ পদ্ধতির প্রতিস্থাপন করা হচ্ছে। কৃষিবিদগণ আশা করছেন এর মাধ্যমে নগদ ফসলের চাষ বাড়বে।
নৌবখত
নোবখত আহভাজি, এছাড়াও নৌবখত আহভাজ এবং নওবাখ্ত বানান করেন, তার পুত্রদের সাথে আহভাজ (বর্তমানে খুজেস্তান প্রদেশ, ইরানের ) জ্যোতিষী ছিলেন যারা খ্রিস্টীয় ৮ম এবং ৯ম শতাব্দীতে বসবাস করতেন।
বাগদাদ প্রতিষ্ঠার জন্য একটি শুভ নির্বাচনী তালিকা বেছে নেওয়া জ্যোতিষীদের একটি দলকে নেতৃত্ব দেওয়ার জন্য নোবাখত বিশেষভাবে বিখ্যাত ছিলেন। তার পরিবারও শহরের নকশায় সাহায্য করেছিল। মূলত জরথুস্ত্রীয়, নৌবখত এবং তার ছেলেরা ইসলাম গ্রহণ করেন এবং আব্বাসীয় আদালতের পাহলভি অনুবাদক হিসেবে নিযুক্ত হন।
আদালত জ্যোতিষী হিসাবে জীবন
আব্বাসীয় খলিফা আল-মনসুরের দরবারের জ্যোতিষীদের মধ্যে নওবখত ছিলেন সবচেয়ে বিশিষ্ট। খলিফা হিসেবে আল-মনসুরের ক্ষমতায় উত্থানের সফল ভবিষ্যদ্বাণী করার পর তিনি এই পদে উন্নীত হন। আদালতে মাশাল্লাহ (মৃত্যু ১৯৯/৮১৫বা ২০৪/৮২০) সহ অন্যান্য জ্যোতিষীদের রাখা হয়েছিল, যারা নওবখতকে "নতুন রাজধানীর ভিত্তি স্থাপনের জন্য সবচেয়ে শুভ তারিখ এবং সময়" নির্ধারণে তার বিশ্লেষণে সহায়তা করেছিলেন। মদিনাত আল-সালামের গোলাকার শহর ("শান্তির শহর"), ঐতিহাসিকভাবে বাগদাদ নামে পরিচিত।
আল-মনসুরের আদালতের অংশ থাকাকালীন, নওবখত ইব্রাহিম খ-এর বিরুদ্ধে খলিফার বিজয়ের সঠিক ভবিষ্যদ্বাণী করেছিলেন বলে জানা যায়। আবদুল্লাহ যিনি তার ভাইয়ের সাথে আব্বাসীদের শাসনের বিরুদ্ধে বিদ্রোহ করেছিলেন। আল-মনসুরের বিজয়ের পাশাপাশি, নৌবখত ইব্রাহিমের মৃত্যুরও ভবিষ্যদ্বাণী করেছিলেন। কথিত আছে, নওবখত তার গণনার নির্ভুলতায় এতটাই আত্মবিশ্বাসী ছিলেন যে তিনি ইব্রাহিম ও আব্বাসীদের মধ্যকার লড়াইয়ের ফলাফলের খবর না পাওয়া পর্যন্ত বন্দী হতে স্বেচ্ছাপ্রণোদিত হয়েছিলেন এবং ভুল হলে মৃত্যুদণ্ড কার্যকর করতে সম্মত হন।
সন্দেহ করা হয় যে নৌবখত কর্মজীবনের অংশে পাহলভি থেকে আরবি ভাষায় বৈজ্ঞানিক রচনাগুলি অনুবাদ করা এবং রিসালা ফি সারার আহকাম আল-নুজুম ("জ্যোতিষশাস্ত্রের গোপনীয়তার উপর একটি গ্রন্থ", একটি অপ্রকাশিত পাণ্ডুলিপি) তাকে দায়ী করা হয় যদিও এটি অনুপস্থিত।
আল-মনসুর জ্যোতিষীকে বাগদাদের দক্ষিণে ২,০০০ জেরিব জমি একতা হিসাবে eqta’(সেবার বিনিময়ে খলিফা কর্তৃক প্রদত্ত জমি অনুদান)।
বংশধর
একজন প্রভাবশালী 'আব্বাসীদ জ্যোতিষী' হিসেবে পরিচিত হওয়ার পাশাপাশি, নওবখত 'আব্বাসীদের শাসনের অধীনে এবং আদালতের অংশ হিসেবে একজন অত্যন্ত সফল পরিবারের পিতা এবং পূর্বপুরুষ হিসেবে পরিচিত - বিভিন্ন সূত্রে নওবখতকে আদালতের জ্যোতিষীদের বংশের পূর্বপুরুষ হিসেবে উল্লেখ করা হয়েছে।, এইভাবে সফলভাবে 'আব্বাসীদ আদালতে তার পরিবারের অবস্থান উন্নীত করেছেন।
শন অ্যান্টনির মতে, নওবখতের সম্পদের সঞ্চয় এবং সামাজিক মর্যাদা তার পরিবারকে এমন একটি অবস্থানে রেখেছিল যে তারা 'আব্বাসীদ সমাজের বুদ্ধিজীবীদের পৃষ্ঠপোষকতা ও বিনোদনের জন্য কুখ্যাত হয়ে উঠবে।
এই পরিবারের কিছু উল্লেখযোগ্য সদস্য হলেন:
রহমতুন্নেসা
রহমতুন্নেসা বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রাজনৈতিক জীবন
রহমতুন্নেসা ১৯৭৯ সালের দ্বিতীয় জাতীয় সংসদের মহিলা আসন-৬ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।
নেরিয়ান শরীফ
নিরাইন শরীফ পাকিস্তানের আজাদ কাস্মীরের একটি সুন্দর পাহাড়ি এলাকা। এটা একটি ঐতিহাসিক স্থান। খাজা গজনবী এবং তার ছোট ভাই এর পবিত্র মাজার নিরাইন শরীফের মধ্যে অবস্থিত। প্রতিদিন মাজারগুলো পরিদর্শন করতে এবং প্রতিনিয়ত পবিত্র কুরআন তেলাওয়াত ও জিকির-আজকার করে দর্শনার্থী ও স্থানীয়রা। এখানে আরো অবস্থিত আছে পীর আলাউদ্দিন সিদ্দিকী প্রতিষ্ঠিত এবং পাকিস্তান উচ্চ শিক্ষা কমিশনের অন্তর্ভুক্ত মহিউদ্দিন ইসলামিক বিশ্ববিদ্যালয়।
তথ্যসূত্র
a popular Sufi scholar from UK and founder of Noor TV in Birmingham. Nerian Sharif also has the site of Pir Muhammad Alauddin Siddiqui's mausoleum.
অ্যান্ডি হুইটল
অ্যান্ড্রু রিচার্ড অ্যান্ডি হুইটল (Andy Whittall; জন্ম: ১৯ মার্চ, ১৯৭৩) রোডেশিয়ার আমটালি এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। ১৯৯৬ থেকে ২০০০ মেয়াদে জিম্বাবুয়ে ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ বোলার ছিলেন। ডানহাতে অফ ব্রেক বোলিংয়ের পাশাপাশি ডানহাতে ব্যাটিং করতেন অ্যান্ডি হুইটল। ঘরোয়া ক্রিকেটে মাতাবেলেল্যান্ড ও মনিকাল্যান্ডের প্রতিনিধিত্ব করেছেন।
খেলোয়াড়ী জীবন
ফ্যালকন কলেজে অধ্যয়ন শেষে কেমব্রিজের ট্রিনিটি কলেজ থেকে প্রকৌশল বিষয়ে স্নাতক ডিগ্রী অর্জন করেন হুইটল। এ সময় তিনি বিশ্ববিদ্যালয় দলের পক্ষে খেলায় অংশ নেন ও চারটি ব্লু পান। এরফলে ঘরোয়া ক্রিকেটে অংশগ্রহণের পূর্বেই জিম্বাবুয়ের ক্রিকেটের ইতিহাসে প্রথম খেলোয়াড় হিসেবে বিদেশে খেলার সুযোগ পান।
৩ সেপ্টেম্বর, ১৯৯৬ তারিখে শ্রীলঙ্কার বিপক্ষে একদিনের আন্তর্জাতিকে অভিষেক ঘটার পর একই দলের বিপক্ষে ১১ সেপ্টেম্বর, ১৯৯৬ তারিখে তার টেস্ট অভিষেক হয়।
অবসর
খেলার জগৎ থেকে অবসর নেয়ার পর তিনি টনব্রিজ স্কুলের ফেরক্স হলে গৃহশিক্ষকের দায়িত্ব পালন করছেন। এছাড়াও তিনি গণিত বিষয়ে শিক্ষাদানের পাশাপাশি প্রথম একাদশ ক্রিকেট দলকে প্রশিক্ষণ দিচ্ছেন। জিম্বাবুয়ে দলের অন্যতম সদস্য গাই হুইটল সম্পর্কে তার কাকাতো ভাই।
আইসিস
আইসিস অথবা আরও বেশি বিশ্বাসযোগ্যভাবে আসেট (Ἶσις) হল প্রাচীন মিশরীয় ধর্মবিশ্বাসে মাতৃত্ব, যাদু এবং ঊর্বরতার দেবী। মূলত মিশরীয় ধর্মবিশ্বাসের দেবী হলেও, আইসিসের উপাসনা প্রাচীন মিশরের বাইরে গ্রিক-রোমান বিশ্বেও ছড়িয়ে পড়েছিল। আদর্শ মা, স্ত্রী, প্রকৃতি ও যাদুর পৃষ্ঠপোষক হিসেবে আইসিসের উপাসনা করা হত। দাস, কারীগর, পাপী তাপী জন থেকে শুরু করে ধনবান, অভিজাত, শাসনকর্তা, কুমারী নারী - সবার প্রার্থনাই আইসিস শুনতেন।
আইসিসের অন্যান্য পরিচয়ের মধ্যে রয়েছে সারল্যের দেবী, মৃতদের রক্ষাকারিনী, শিশুদের দেবী যার থেকে সবকিছুর শুরু হয়, রুটি, পানীয় এবং সবুজ ক্ষেতের দেবী। পরের দিকে মিশরীয় পুরাণে এই বিশ্বাস দেখা যায় যে, স্বামী ওসাইরিসকে হারানোর শোকে ক্রন্দরতা আইসিসের অশ্রূ থেকেই নীল নদ প্লাবিত হয়। প্রতি বছর ওসাইরিসের মৃত্যু এবং পুনর্জাগরণকে বিভিন্ন রকম আচার অনুষ্ঠানের মাধ্যমে উদ্‌যাপন করা হত। মিশর ছাড়িয়ে আইসিসের উপাসনা ছড়িয়ে পড়েছিল গ্রিক-রোমান বিশ্বেও। খ্রিস্টিয় মতবাদের প্রচার শুরু হওয়ার পূর্ব পর্যন্ত আইসিসের উপাসনা চালু ছিল সে সব অঞ্চলে। thumb|right|দেয়ালচিত্রে আইসিস
নামের উৎস
"আইসিস" শব্দটি এই দেবীর নামের গ্রিক সংস্করণের ইংরেজি করা প্রতিরূপ। গ্রিক নামটাও আবার প্রকৃত মিশরীয় নামের বানানের শেষে গ্রিক ভাষার ব্যাকরণের প্রয়োজন মত "-s" যোগ করে পাওয়া গেছে।
মিশ্রীয় নামটা লেখা হয় ' অথবা ' হিসেবে, অর্থ হল "সিংহাসনাধিষ্ঠিতা (তিনি)"। প্রকৃরত মিশরীয় ভাষায় উচ্চারণটা অজানা কারণ চিত্রলিপিতে স্বরবর্ণ নেই। সাম্প্রতীক সমীক্ষায় বর্তমান কালের অন্যান্য ভাষা বিশেষ করে গ্রিক এবং কপটিকের উপর ভিত্তি করে অনুমান করা হয় যে উচ্চারণটা হবে *Usat । ওসাইরিসের নামটাও—*Usir "Osiris" (ws-ỉr) শুরু হয় সিংহাসন চিত্রাক্ষর দিয়ে  (-s)। কপটিক ভাষায় নামটা টিকে ছিল Ēse অথবা Ēsi হিসেবে, এবং যৌগিক নাম যেমন "Har-si-Ese" এর মধ্যে, যার অর্থ হয় "আইসিস পুত্র হোরাস"।
কাজের সুবিধার্থে Egyptologistsগণ সিদ্ধানত নিয়েছেন নামটা "ee-set" হিসেবে উচ্চারণ করার। ক্ষেত্রে বিশেষ "ee-sa" হিসেবেও উচ্চারণ করা হয়, শব্দান্তের "t" হল নারীবাচক অণুসর্গ, মিশরীয় ভাষার শেষ দিকে কত্থ্য রূপ থেকে লোপ পেয়েছিল।
"আইসিস" নামের অর্থ হল "সিংহাসন"। তার মুকুট হল একটি সিংহাসন। সিংহাসনের মনূষ্য প্রতিরূপ হিসেবে ফারাও'র ক্ষমতার বিশেষ প্রতীক ছিলেন আইসিস, ফারাওকে চিত্রিত করা হত তার সন্তান রূপে যার বসার সিংহাসনটাকে মনে করা হত আইসিসের দান। তার উপাসক গোষ্ঠী সমস্ত মিশরেই ছড়িয়ে ছিল, তবে সবচেয়ে গুরুত্বপূর্ণ উপাসনালয় ছিল নিম্ন মিশরে নীল ব-দ্বীপে বেহবেইত এল-হাগার অঞ্চলে এবং নেক্তানেবো'র (৩৮০-৩৬২ bce) শাসনামেলের শুরু থেকে ঊর্ধ্ব মিশরের ফিলা দ্বীপে।
সুজিত সরকার
সুজিত সরকার একজন সুপরিচিত ভারতীয় চলচ্চিত্র প্রযোজক ও পরিচালক। জিমি শেরগিল, মনীষা লাম্বা ও যশপাল শর্মা অভিনীত হিন্দি ছবি 'তহান'(২০০৫) তারই নির্দেশনায় তৈরি; এর মাধ্যমেই তিনি হিন্দি চলচ্চিত্র জগতে পা রাখেন। তার অন্যান্য উল্লেখ্য ছবির মধ্যে ভিকি ডোনার, মাদ্রাজ ক্যাফে ইত্যাদি। তার প্রযজিত বাংলা ছবি  অপরাজিতা তুমি। ভিকি ডোনার-এর জন্যে তাকে জাতীয় চলচ্চিত্র পুরস্কার প্রদান করা হয়। ২০০৫ সালে তিনি তার নির্দেশিত চলচ্চিত্র "ইয়াহাঁর" জন্যে ওশিয়ান সিনেফ্যান চলচ্চিত্র উত্সবএ বিশেষ জুরি পুরস্কার পান । তিনি এখন অমিতাভ বচ্চন-এর উপর একটি জীবনীমূলক ছবি তৈরির পরিকল্পনা করছেন । তিনি ডভ, ক্যাটবেরি, ইত্যাদি নামী ব্রান্ডের জন্যে প্রচারমূলক ছবিও নির্মাণ করেছেন।
প্রাপ্ত পুরস্কার
জাতীয় চলচ্চিত্র পুরস্কার (২০০৫)
আলী আমজাদ খান
নবাব আলী আমজাদ খান (১৭ নভেম্বর ১৮৭১-৩০ জুন ১৯০৫) ছিলেন বৃহত্তর সিলেটের অন্যতম প্রতাপশালী জমিদার। বাবা নবাব আলী আহমেদ খানের মৃত্যুর পর ১৮৭৪ সালে তিনি পৃথিমপাশার জমিদারোত্ব লাভ করেন। তিনি ছিলেন একাধারে একজন প্রসিদ্ধ মানবহিতৈষী জমিদার, সমাজসেবী ও শিক্ষাবিদ।
খান হবিগঞ্জের চুনারুঘাটের নরপতি হাভেলী বাড়ির সৈয়দ আমিনুদ্দিন হাসানের মেয়ে সৈয়দা ফাতেমা বানুকে বিয়ে করেন।
ধলই ইউনিয়ন
ধলই বাংলাদেশের চট্টগ্রাম জেলার হাটহাজারী উপজেলার অন্তর্গত একটি ইউনিয়ন।
আয়তন
ধলই ইউনিয়নের আয়তন ৪,৮৭০ একর (১৯.৭১ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী ধলই ইউনিয়নের মোট জনসংখ্যা ৩৭,০২৮ জন। এর মধ্যে পুরুষ ১৭,৮৮৩ জন এবং মহিলা ১৯,১৪৫ জন। মোট পরিবার ৭,০৩৫টি।
অবস্থান ও সীমানা
হাটহাজারী উপজেলার উত্তরাংশে ধলই ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১১ কিলোমিটার। এ ইউনিয়নের উত্তরে ফরহাদাবাদ ইউনিয়ন, পশ্চিমে ফরহাদাবাদ ইউনিয়ন, দক্ষিণে মির্জাপুর ইউনিয়ন ও গুমানমর্দন ইউনিয়ন এবং পূর্বে হালদা নদী ও ফটিকছড়ি উপজেলার সমিতিরহাট ইউনিয়ন ও রোসাংগিরী ইউনিয়ন অবস্থিত।
প্রশাসনিক কাঠামো
ধলই ইউনিয়ন হাটহাজারী উপজেলার আওতাধীন ২নং ইউনিয়ন পরিষদ। এটি জাতীয় সংসদের ২৮২নং নির্বাচনী এলাকা চট্টগ্রাম-৫ এর অংশ। এ ইউনিয়নের প্রশাসনিক কার্যক্রম হাটহাজারী মডেল থানার আওতাধীন। এ ইউনিয়ন ২টি মৌজায় বিভক্ত। এ ইউনিয়নের গ্রামগুলো হল:
ইতিহাস ও নামকরণ
২নং ধলই হাটহাজারী উপজেলার একটি প্রাচীন ইউনিয়ন। অতীত কালের কোন এক সময় ধলই নামে এক রাজা ছিল। এ রাজার অধীনে ছিল বহু পালোয়ান। রাজার পালোয়ানদের সহযোগিতায় বীর বিক্রমে রাজত্ব করেন। সেই ধলই রাজা ও পালোয়নদের নামের স্মারক রূপে 'ধলই' এর নামকরণ হয়েছে। ধলই ইউনিয়নে বর্তমানেও রাজার দীঘি আছে। তবে কবে ধলই রাজা রাজত্ব করতেন তার হদিস অজ্ঞাত। এনায়েতপুর ও পশ্চিম ধলই মৌজা নিয়ে এই ইউনিয়ন ঘটিত। ত্রিপুরা মহারাজা ধন্য মানিকের রাজত্ব কালে তাঁর নামের অংশ ভ্রংশ ধলই রাজাও ধলই নামের উৎপত্তি হয়েছে বলে প্রবীণদের মুখে প্রচারিত আছে।
শিক্ষা ব্যবস্থা
২০১১ সালের আদমশুমারি অনুযায়ী ধলই ইউনিয়নের সাক্ষরতার হার ৫৮.৭%। এ ইউনিয়নে ১টি মহিলা কলেজ, ৯টি মাদ্রাসা, ৪টি মাধ্যমিক বিদ্যালয় ও ১৬টি প্রাথমিক বিদ্যালয় রয়েছে।
যোগাযোগ ব্যবস্থা
ধলই ইউনিয়নে যোগাযোগের প্রধান সড়ক হল চট্টগ্রাম-নাজিরহাট সড়ক। এছাড়া রয়েছে ধলই-বাড়বকুণ্ড সড়ক এবং ধলই-ধর্মপুর সড়ক। চট্টগ্রাম-নাজিরহাট সড়কে সব ধরনের যানবাহন চলাচল করে। এছাড়া অন্যান্য সড়কে প্রধান যোগাযোগ মাধ্যম সিএনজি চালিত অটোরিক্সা। সড়ক পথ ছাড়াও ধলই ইউনিয়নে যোগাযোগের জন্য রেলপথ রয়েছে। চট্টগ্রাম-নাজিরহাট রেলপথের কাটিরহাট স্টেশনই রেলযোগে ধলই ইউনিয়নে যোগাযোগের মাধ্যম। তাছাড়া নৌপথে আসার সুযোগ রয়েছে। হালদা নদী হয়ে পূর্ব ধলই হালদা রিভার ভিউ পয়েন্টে নেমে এই ইউনিয়নে আসা যায়।
খাল ও নদী
ধলই ইউনিয়নের উত্তর-পূর্ব পাশ দিয়ে বয়ে চলেছে হালদা নদী। এছাড়াও রয়েছে ধলই সোনাই খাল, ধলই খাল, দুবলী চড়া, বিফুলা চড়া এবং কাটাখালী।
হাট-বাজার
ধলই ইউনিয়নের প্রধান ২টি হাট/বাজার হল এনায়েতপুর বাজার এবং কাটিরহাট।
দর্শনীয় স্থান
ধলই ইউনিয়নের দর্শনীয় স্থানগুলোর মধ্যে রয়েছে:
উল্লেখযোগ্য ব্যক্তি
ধলই ইউনিয়নের উল্লেখযোগ্য ব্যক্তিগণের মধ্যে রয়েছেন:
আশফাক আহমেদ
আশফাক আহমেদ (اشفاق احمد; জন্ম: ৬ জুন, ১৯৭৩) পাঞ্জাব প্রদেশের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর, পাকিস্তান অটোমোবাইলস কর্পোরেশন ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।
খেলোয়াড়ী জীবন
১৯৯১-৯২ মৌসুম থেকে ২০০০-০১ মৌসুম পর্যন্ত আশফাক আহমেদের প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন আশফাক আহমেদ। ৯ ডিসেম্বর, ১৯৯৩ তারিখে রাওয়ালপিন্ডিতে সফরকারী জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ৩ আগস্ট, ১৯৯৪ তারিখে কলম্বোয় স্বাগতিক শ্রীলঙ্কা দলের বিপক্ষে একদিনের আন্তর্জাতিকে অভিষেক ঘটে তার। ৭ আগস্ট, ১৯৯৪ তারিখে একই মাঠে ও একই দলের বিপক্ষে সর্বশেষ ওডিআইয়ে অংশ নেন তিনি।
গ্রান সাবানা
লা গ্রান সাবানা (, The Great Savanna) ভেনেজুয়েলার দক্ষিণ-পূর্বাংশে অবস্থিত একটি অঞ্চল। এ অঞ্চলটি গুইয়ানান সাভানা নামেও পরিচিত। গুয়াইয়ানা উচ্চভূমি অঞ্চল ও বলিভার রাজ্যের দক্ষিণ-পূর্বাংশে সাভানার বিস্তৃত ঘটেছে যা ব্রাজিল ও গায়ানা সীমান্তরেখায় মিলিত হয়েছে। গ্রান সাবানার আয়তন প্রায় ১০,৮২০ বর্গ কিলোমিটার (৪,১৮০ বর্গ মাইল)। ভেনেজুয়েলার দ্বিতীয় বৃহত্তম জাতীয় উদ্যানের অংশ এটি। কেবলমাত্র পারিমা তাপিরাপেকো জাতীয় উদ্যান কানাইমার চেয়ে বৃহত্তর।
শুধু তোমারই জন্য
শুধু তোমারই জন্য ২০১৫ সালে মুক্তিপ্রাপ্ত একটি সুপারহিটভারতীয় বাংলা চলচ্চিত্র। বিরসা দাশগুপ্ত পরিচালিত এবং শ্রী ভেঙ্কটেশ ফিল্মস প্রযোজিত এই চলচ্চিত্রটিতে অভিনয় করেন দেব, শ্রাবন্তী চট্টোপাধ্যায়, মিমি চক্রবর্তী, সোহম চক্রবর্তী এবং আরো অনেকে।
২০১৫ সালের ১১ সেপ্টেম্বর এই চলচ্চিত্রের ট্রেইলার মুক্তি পায়। এটি তামিল চলচ্চিত্র রাজা রাণীর পূর্ণনির্মাণ ৷
গ্রান সাবানা
ইতিহাস
স্থানটি বিশ্বের অন্যতম দুর্গম এলাকা হিসেবে পরিচিত ও নদী, জলপ্রপাত, জঙ্গলে ঘেরা। ব্যাপকসংখ্যক ও বিভিন্ন প্রজাতির গাছপালায় পরিপূর্ণ। ঔপনিবেশিক আমলে ভেনেজুয়েলায় প্রাকৃতিক সম্পদের হাতছানিতে এল দোরাদো উপাখ্যানের জন্ম দেয়। এরফলে দুঃসাহসী ব্যক্তি, আবিস্কারক ও বসতি স্থাপনকারীদের গভীর মনোযোগের কেন্দ্রবিন্দুতে পরিণত হয়। স্বর্ণ, মণি-মুক্তা ও অন্যান্য মূল্যবান ধন-সম্পদের দিকে আকৃষ্ট হয়ে তারা এ উপকূলভূমিতে পদার্পণ করে। কিন্তু অঞ্চলটি অত্যন্ত দুর্গম ও প্রবেশ করা বেশ দুঃসাধ্য। অদ্যাবধি খুব স্বল্পসংখ্যক লোককেই এতদাঞ্চলে দেখা গেছে।
শুধু তোমারই জন্য
কাহিনী
দেব মানে আদি প্রথমে মিমি মানে কলি নামে একটি মেয়েকে ভালবাসে। তাকে বিয়ে করে সে। কিন্তু পরের দিন রাস্তায় সড়ক দুর্ঘটনায় সে মারা যায়। পরে সে যদিও নয়ন নামে একটি মেয়েকে বিয়ে করে, তার সাথেও ঘটেছে একই ঘটনা। সেও ভাল বেসেছিল সিরাজ নামে একটি ছেলেকে। কিন্তু সেও তার জীবন থেকে চলে যায়। অবশেষে মিল হয় আদি ও নয়নের মাঝে।
গ্রান সাবানা
ইতিহাস
সম্পদের বিপুল সমারোহ ও জীবতাত্ত্বিক, খনিজ এবং দক্ষিণ পূর্ব গায়ানার ভৌগোলিক অবস্থানের কারণে এ অঞ্চলকে রক্ষা করার প্রয়োজনীয়তা দেখা দেয়। ফলশ্রুতিতে ভেনেজুয়েলার সরকার অঞ্চলটিকে রক্ষা করার প্রয়োজনীয় ব্যবস্থা গ্রহণ করে। অনেক বছর পর ১২ জুন, ১৯৬২ তারিখে কানাইমাকে নির্বাহী আদেশ নং ৭৭০-এর মাধ্যমে জাতীয় উদ্যান হিসেবে ঘোষণা করা হয়।
অবদান
বর্তমানে গ্রান সাবানা উচ্চ পর্যায়ের জীববৈচিত্র্যের অধিকারী মূল্যবান স্থান হিসেবে পরিচিত। ১৯৯৪ সালে ইউনেস্কো কানাইমা জাতীয় উদ্যানকে বিশ্ব ঐতিহ্যবাহী স্থান হিসেবে ঘোষণা করেছে। ভেনেজুয়েলা সরকারের কাছে স্থানটি অত্যন্ত উচ্চস্তরের। এছাড়াও ভেনেজুয়েলীয়দের কাছে এটি গর্বের স্থান হিসেবে বিবেচিত। প্রতি বছর হাজার হাজার পর্যটক এ স্থান পরিদর্শনে আসেন ও উদ্যানের প্রাকৃতিক সৌন্দর্য উপভোগ করেন। বিশ্বের বিভিন্ন দেশ থেকে আসা অনেক বৃত্তিধারী ও বিজ্ঞানীর আকর্ষণের কেন্দ্রস্থল এটি। ভেনেজুয়েলার মোট উদ্ভিদ প্রজাতির ৪০% এখানে রয়েছে।
শুধু তোমারই জন্য
দৃশ্যায়ণ
চলচ্চিত্রটি মূলত কলকাতাতেই দৃশ্যায়ণ করা হয়েছে। তবে এর বিভিন্ন গানের দৃশ্য ধারণ করা হয়েছে অন্যান্য দেশে।
গ্রান সাবানা
ভৌগোলিক উপাদান
এ অঞ্চলের সর্বাপেক্ষা বৃহৎ শহর হচ্ছে সান্তা এলেনা দে ইউয়ারেন। সাম্প্রতিক বছরগুলো এর অবিশ্বাস্য উন্নয়ন ঘটছে ও ত্রিশ সহস্রাধিক জনসংখ্যা রয়েছে। ১৯২৩ সালে এ অঞ্চলের হীরা উৎপাদনে আকৃষ্ট হয়ে লুকাস ফার্নান্দেজ পেনা এর গোড়াপত্তন করেন। গড় তাপমাত্রা ২৫- ২৮ ডিগ্রী সেলসিয়াস। সমুদ্রপৃষ্ঠ থেকে ৯১০ মিটির উঁচুতে এর অবস্থান। ব্রাজিল সীমান্ত থেকে ১৫ কিলোমিটার, সিউদাদ গায়ানা থেকে ৬১৫ কিলোমিটার ও কারাকাস থেকে ১,৪০০ কিলোমিটার দূরে এর অবস্থান। গ্রান সাবানার বর্তমান জনসংখ্যা প্রায় ৪৮,০০০।